google/wiki40b huggingface dataset:
Coroner (skupina)

R.I.P.

Debutový album skupiny Coroner je ovplyvnený skupinami Bathory a Celtic Frost. Vyšiel v roku 1987. Speed a thrash metalová hra gitár a bicích dopĺňajú neoklasické prvky v gitarových sólach. Na albume sa nachádza aj inštrumentálna skladba "Nosferatu" so svojím vlastným introm. Album má celkovo tri intrá, jedno úvodné, tretie je ku skladbe "Totentanz".

Punishment for Decadence

Druhý album skupiny Coroner je progresívnejší, pribúdajú viaceré zmeny nálad a tempa, hudobné nástroje hrajú komplexnejšie motívy. Kapela si začína profilovať svoje vlastné hudobné portfólio. Texty skladieb sa začínajú zaoberať vážnejšími témami ako sú osobné prežívanie emócii a myšlienok, spoločenské a politické problémy. V roku 1988 ku skladbe "Masked Jackal" natočili videoklip.

No More Color

Tretí album je viac technickejší ako predošlý. Bicie hrajú často iné rytmy ako klasické 4/4 metrum, prevažujú hlavne sekavé nepárne rytmy. Gitarové pasáže obsahujú stále zložitejšie apreggia, chromatické celotónové mody, disharmonickejšie akordy a progresívne riffy. Basgitarové techniky sa stále zdokonaľujú. Vokály sú voči predošlým albumom o niečo agresívnejšie. Album vyšiel v roku 1989.

Mental Vortex

Štvrtý album prináša podľa kritikov najvyzretejší hudobný materiál tejto švajčiarskej trojice hudobníkov. Najpodobnejší je predošlému albumu No More Color, technický thrash metalový zvuk ale začína častejšie využívať pomalšie tempové, rytmické sekcie. Experimentálne skladby dopĺňa koververzia od skupiny Beatles. Tento album vyšiel v roku 1991.

Grin

Industriálny, ambientný zvuk a ešte viac avantgardnejší prístup skupiny Coroner na piatom albume zaznamenáva úbytok technickej a progresívnej tvorby. Album sa chcel priblížiť komerčnej scéne thrash metalu. Na albume sa objavujú najdlhšie skladby. Toto bol posledný album skupiny, vyšiel v roku 1993. Po ňom už vyšli len kompilácie.
Hybris (pýcha)

Hybris (starogr. ὕβρις) znamenala v gréckom staroveku navonok prejavovanú pýchu, domýšľavosť a aroganciu, drzé konanie a vystupovanie, ktoré vyvolá trest bohov, ktorý následne postihne celú spoločnosť. Pôvod slova sa odvodzuje od predpony hyper- a slovesa ísť, kráčať; označovalo teda niečo ako prekročenie hraníc.
Caunes-Minervois

Poloha

Obec má rozlohu 27,84 km². Najvyšší bod je položený 861 m n. m. a najnižší bod 144 m n. m.

Obyvateľstvo

Počet obyvateľov obce je 1613 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rok

Rok je časová jednotka, ktorej trvanie určuje jeden obeh danej planéty okolo centrálnej hviezdy alebo hviezdnej sústavy.
Pozemský rok je určený jedným obehom Zeme okolo Slnka. Rôzne definície pojmu jeden obeh vedú k rôznym hodnotám roka vyjadreného v absolútnych časových jednotkách (sekundách).

Juliánsky rok

Juliánsky rok, ako astronomická jednotka SI, má 12 mesiacov, čo je 365 a 1/4 dňa (365,25), 365 dní a 6 hodín, celkom 31 557 600 sekúnd.
ISO 3166-2:LK

Kódy ISO 3166-2 pr Srí Lanku identifikujú 25 dištriktov. Prvá časť (LK) je medzinárodný kód pre Srí Lanku, druhá časť pozostáva z dvoch čísel identifikujúcich dištrikt.

Zoznam kódov

LK-11 Colombo
LK-12 Gampaha
LK-13 Kalutara
LK-21 Kandy
LK-22 Matale
LK-23 Nuwara Eliya
LK-31 Galle
LK-32 Matara
LK-33 Hambantota
LK-41 Jaffna
LK-42 Kilinochchi
LK-43 Mannar
LK-44 Vavuniya
LK-45 Mullaitivu
LK-51 Batticaola
LK-52 Ampara
LK-53 Trincomalee
LK-61 Kurunegala
LK-62 Puttalam
LK-71 Arunadhapura
LK-72 Polonnaruwa
LK-81 Badulla
LK-82 Moneragala
LK-91 Ratnapura
LK-92 Kegalle
Les Essarts (Loir-et-Cher)

Poloha

Obec má rozlohu 4,38 km². Najvyšší bod je položený 139 m n. m. a najnižší bod 75 m n. m.

Obyvateľstvo

Počet obyvateľov obce je 104 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Asociácia organizácií spisovateľov Slovenska

Asociácia organizácií spisovateľov Slovenska (skr. AOSS) vznikla v roku 1990 ako nástupnícka organizácia Zväzu slovenských spisovateľov. Ide o stavovskú organizáciu autorov umeleckých textov a literatúry faktu, ale aj literárnych vedcov. AOSS je vydavateľom časopisu Romboid. Členom AOSS nie je Spolok slovenských spisovateľov. Súčasným predsedom AOSS je od 29. 6. 2018 Mgr. Erik Markovič, PhD.
Chemtrail

Chemtrails (z angl. chem- < chemical + trail, doslova „chemická stopa“) je označenie pre súbor konšpiračných teórií podľa ktorých sú z lietadiel do vzduchu rozprašované škodlivé chemické látky (napr. ťažké kovy) alebo aj baktérie či vírusy, resp. že sú tieto látky umelo pridávané do leteckého paliva, aby vyvolali škodlivý účinok u ľudí. Zároveň teória tvrdí, že viditeľné stopy za lietadlami  (chemtrails) sú podobné kondenzačným stopám, avšak vo vzduchu sa udržiavajú po dlhšiu dobu alebo sa časom zväčšujú. V skutočnosti ide o dezinformácie vznikajúce nepochopením meteorologických javov vzhľadom na kondenzačné stopy lietadiel.
Teórie o chemtrails sa začali objavovať v 90. rokoch 20. storočia. Podľa zástancov týchto teórií je cieľom projekt na zmiernenie následkov globálneho otepľovania, tajný program na redukciu civilizácie alebo jej ovládanie. Žiadna z týchto teórií ale nebola potvrdená. Oficiálne inštitúcie a vedecká obec, predovšetkým meteorológovia a letoví technici, tvrdenia proponentov tejto konšpiračnej teórie opakovane popiera.

Vysvetlenie javu

Fotografie s nádržami na palube lietadiel, ktoré prívrženci tejto teórie často používajú ako dôkaz, sú v skutočnosti systémy testovania prototypov lietadiel. Záťaž pasažierov je simulovaná presunom vody v nádržiach.
Programy na tzv. umelé ovplyvňovanie počasia, prebiehajúce v niektorých krajinách sveta, nevyužívajú civilné lietadlá a prebiehajú mimo územia Strednej Európy, kde sú na to klimatologicky nevhodné podmienky. Povaha týchto programov sa taktiež značne odlišuje od charakteristiky chemtrails. Udržiavanie a zvýraznenie kondenzačných stôp je spôsobené prachovými časticami a ľadovými kryštálmi zo spalín leteckých motorov, ktoré vytvárajú kondenzačné jadro pre následnú kondenzáciu (v príp. nízkych teplôt kryštalizáciu) vodnej pary prítomnej v atmosfére v prípade, že je ňou presýtená. Kondenzácia sa za vhodných podmienok môže vyskytnúť aj v miestach s prudkým poklesom tlaku, napríklad na hranách krídel. Turbulencia má za následok deformovanie týchto stôp, niekedy až do neprirodzených stavov. Svojim charakterom pripomínajú oblaky cirry a vyskytujú sa vo výške 7,5 až 12 km nad hladinou mora.

Negatívne účinky

Napriek tomu, kondenzačné stopy, ktoré sa držia na oblohe dlhú dobu, majú podľa niektorých štúdií negatívne účinky na klímu. Podporujú skleníkový efekt tým, že odrážajú slnečné žiarenie späť smerom na povrch, pričom skleníkový efekt prevláda nad tienením. Merania počas trojdňového zastavenia všetkej letovej dopravy nad celými USA po teroristických útokoch na svetové obchodné centrum potvrdili zvýšenie rozdielu priemernej nočnej a dennej teploty o približne 1 °C.
Likymnios (syn Élektryóna)

Likymnios (starogr. Λικύμνιος – Likymnios) je v gréckej mytológii syn mykénskeho kráľa Élektryóna a Mideie.
Podľa antického autora Apollodora z Atén, Likymnios bol nemanželský syn mykénskeho vládcu Élektryóna, ktorý mal okrem neho so svojou manželkou Anaxo deviatich synov, Stratobata, Gorgofona, Fylonoma, Kelainea, Amfimacha, Lysinoma, Cheirimacha, Anaktora, Archelaa a dcéru Alkménu, ktorá mala s najvyšším bohom Diom syna Hérakla.
Keď prišli do Mykén synovia Pterelaa, kráľa ostrova Tafos, ktorých starý otec Méstor bol brat Elektryóna, aby si nárokovali podiel na kráľovstve, Élektryón ich nároky rázne odmietol. Premožení hnevom mu preto odišli ukradnúť dobytok. Synovia Élektryóna sa s nimi dali do boja a zahynuli všetci okrem najmladšieho Likymnia. Po smrti Élektryóna, ktorého nezámerne zabil Alkménin manžel Amfitryón, nastúpil na trón ako jediný zákonný nástupca Sthenelos.
Amfitryón sa tak dostal do nemilosti a preto aj s manželkou odišiel do Téb, kde ho prijal kráľ Kreón. Likymnios, ktorý ho nasledoval, si následne v Tébach zobral za manželku jeho sestru Perimédu. Z ich manželstva sa narodili synovia, Oiónos, Argeios a Melas. Oiónos zvíťazil na olympijských hrách, ktoré usporiadal Herakles. Argeios a Melas boli účastníkmi výpravy proti Oichalii, kde Herakles zabil za dávnu urážku kráľa Euryta.
Podľa antických autorov Likymnia v starobe neúmyselne zabil Heraklov syn Tlépolemos, keď sa Heraklovci po prvýkrát pokúsili dobyť Peloponéz. Pausanias, ktorý v druhom storočí navštívil Argos, zaznamenal, že videl jeho hrob.
Morteau (obec)

Poloha

Obec má rozlohu 14,11 km². Najvyšší bod je položený 1 114 m n. m. a najnižší bod 750 m n. m.

Obyvateľstvo

Počet obyvateľov obce je 6 758 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ruy

Poloha

Obec má rozlohu 20,81 km². Najvyšší bod je položený 505 m n. m. a najnižší bod 244 m n. m.

Obyvateľstvo

Počet obyvateľov obce je 4 253 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Condat-lès-Montboissier

Poloha

Obec má rozlohu 20,52 km². Najvyšší bod je položený 880 m n. m. a najnižší bod 591 m n. m.

Obyvateľstvo

Počet obyvateľov obce je 230 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Salaise-sur-Sanne

Poloha

Obec má rozlohu 16,15 km². Najvyšší bod je položený 234 m n. m. a najnižší bod 137 m n. m.

Obyvateľstvo

Počet obyvateľov obce je 4 206 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pasadena (Texas)

Pasadena je mesto v americkom štáte Texas juhozápadne od mesta Houston v Harris County. Je súčasťou metropolitnej oblasti Houston–Sugar Land–Baytown. Mesto má rozlohu 115,3 km² a žije tu 142-tisíc obyvateľov (2000).
Ostrovné kráľovstvo

História

Na pevnine sa uchytilo, keď králi z Rillanonu dobyli mesto Bas-Tyra. Severnú časť kontinentu ovládalo cisárstvo Veľká Kesh, ktoré bolo zrovna v tej chvíli oslabené vojnou s Južnou konfederáciou. Kým sa cisárstvo znovu posilnilo, ovládalo Ostrovné Kráľovstvo celý sever kontinentu a hranica medzi ním a cisárstvom bola Údolie Snov. O toto údoli sa viedli nekonečné drobné pohraničné boje.
Niekolkokrát muselo zvádzať ťažké vojny, najprv Trhlinovú vojnu, potom Hadie Vojny.
Huawei

Huawei, plným názvom Huawei Technologies Co. Ltd., je čínska nadnárodná telekomunikačná a hardvérová spoločnosť, dodávateľ informačných a komunikačných riešení, so sídlom v Šen-čene. Podľa obratu bol v roku 2010 najväčšou čínskou a druhou najväčšou svetovou spoločnosťou (za spoločnosťou Ericsson), vyrábajúcou telekomunikačné zariadenia, a v roku 2012 sa stal jednotkou. Počas roka 2014 sa dostal z piateho na tretie miesto v predaji smartfónov (predal ich 75 miliónov). V roku 2015 predal vyše 100 miliónov smartfónov, čím sa stal jednotkou v Číne a celosvetovo sa radí v roku 2018 za juhokórejským koncernom Samsung na druhú pozíciu.
Huawei je čisto zamestnancami vlastnená spoločnosť. Zakladateľ Ren Zhengfei vlastní 1,42 percenta a zvyšok akcií - 98,56 percent - vlastní jeho 60 000+ zamestnancov. Zamestnanecké akcie Huawei môžu vlastniť iba čínski zamestnanci a akcie sú prideľované ako súčasť zamestnaneckých bonusov.

Tablety

K prístrojom Huawei neodmysliteľne patria taktiež tablety, vhodné pre sledovanie videí (Huawei MediaPad).

Wearables

Wearables, čiže nositeľné príslušenstvo, slúžia napríklad na meranie času, srdcového tepu, počtu krokov alebo len ako slúchadlá. Najúspešnejšie - Huawei Watch, sú stále hodnotené ako jedny z najlepších hodiniek na trhu a ako také získali veľký počet ocenení.
Pradines (Loire)

Poloha

Obec má rozlohu 11,6 km². Najvyšší bod je položený 459 m n. m. a najnižší bod 302 m n. m.

Obyvateľstvo

Počet obyvateľov obce je 645 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Trpasličia sférická galaxia

Trpasličia sférická galaxia je označenie trpasličej eliptickej galaxie s nízkou svietivosťou, malým obsahom prachu a starou hviezdnou populáciou. Patria medzi sprievodcov ostatných galaxií. V Miestnej skupine galaxií bolo doteraz (2019) objavených 36 týchto galaxií z toho 22 je satelitov Mliečnej cesty.

Príklady

Ako prvé boli objavené Sochár a Pec v roku 1938.
Pri pozorovaní guľovej hviezdokopy NGC 6752 bola objavená trpasličia sférická galaxia Bedin I. Je vzdialená 30 miliónov svetelných rokov. 
Ide s najväčšou pravdepodobnosťou o relatívne izolovanú satelitnú trpasličiu sférickú galaxia neďalekej veľkej špirály NGC 6744. Je jedna z najstarších galaxií s vekom cca 13 miliárd rokov.
Grassac

Poloha

Obec má rozlohu 28,23 km². Najvyšší bod je položený 225 m n. m. a najnižší bod 107 m n. m.

Obyvateľstvo

Počet obyvateľov obce je 295 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Birdova hra

Hlavný variant

Hlavný variant Birdovej hry začína ťahom 1.f4. Ide o plne korektné otvorenie avšak najlepšie ťahy nie sú tak zrejmé ako v otvorených hrách, preto sa nedoporučuje začiatočníkom. Výskyt Birdovej hry v partiách je nižší ako výskyt otvorených či polootvorených hrách. Dokonca aj d pešiakom sa hráva častejšie. Na ligovej úrovni sa vyskytuje relatívne často no na najvyššej úrovni skôr zriedkavo. Birdova hra je však plne korektná a po preštudovaní najnovšej teórie sa môže stať silnou zbraňou bieleho. Čierny obyčajne pokračuje: 1. ... d5 2. Jf3 Jf6 3. e3 Sg4 4. Se2 Dd6 5. Jc3 Jbd7 6. Jb5 Db6 7. 0-0 a6 8. Jc3 e6 9. Je5 Sxe2 10. Jxe2 Sd6 11. Jf3 s vyrovnanou hrou.
Biely v treťom ťahu tiež často volí: 3. b3 Sf5 4. Sb2 Dd6 5. Se5 Dd7 6. e3 Jc6 7. Sb5 Sg4 8. h3 Sxf3 9. Dxf3 a6 10. Sxc6 Dxc6 11. Jc3 Je4 12. f5 e6 13. Dh5 exf5 14. Dxf5 f6 15. Jxe4 dxe4 16. Sc3 s vyrovnanou hrou.

Fromov gambit

Vzniká z Birdovej hry, ťahmi: 1. f4 e5 čím vzniká tzv. Fromov gambit, ktorého teória nie je prepracovaná do hĺbky, dôsledkom čoho vznikajú neprebádané pozície. Ak sa biely chce vyhnúť neprehľadnej hre, môže ťahom 2. e4 prejsť do kráľovského gambitu avšak po prijatí gambitu hra pokračuje: 2. ... fxe5 Jc6 3. Jf3 g5! 4. e3 g4 5. Jg1 d6 6. exd6 Sxd6 7. Je2 Se6 8. Jbc3 De7 9. Je4 Se5 10. d4 0-0-0 11. Dd3 Jf6 12. Jc5 Jb4 13. Dd1 Sf5 14. Jd3 Sxd4 15. Jxd4 Vxd4 16. Se2 Vd7 17. 0-0 s vyrovnanou hrou, no obe strany musia dobre poznať teóriu. Fromov gambit nie je vhodný pre začiatočníkov.
Ostré pokračovanie vzniká tiež po 3.Jf3 g5 4.h3 d6 5. exd6?! (pochybné pokračovanie, biely umožnil čiernemu získať výhodu) 5. ... Sxd6 6. Jf2 g4 7. hxg4 Jf6 8. Jc3 Jxg4+ 9. Kg1 Sg3 10. Vh5 Jf2 11. De1 Se6 12. e3 Jh3+ 13. gxh3 Sxh1 14. Jxe1 Df6 a biely môže vzdať.
Biely môže po prijatí gambitu hrať aj: 3. g3 Jxe5 4. Sg2 d5 5. d4 Jg4 6. Jf3 De7 7. Dd3 c5 8. h3 c4 9. Dc3 J4h6 10. 0-0 Jf5 11. Je5 f6 12. Jg4 De6 13. e4 dxe4 14. Sxe4 Jd6 15. Sf5 Df7 a biely má miernu výhodu.
Zvestovanie Pána

Zvestovanie Pána je slávnosť (nie prikázaný sviatok), ktorá má ako svoju nosnú tému zvestovanie vtelenia Božieho Slova. Táto udalosť je opísaná v Evanjeliu podľa sv. Lukáša 1, 28-33.
V rímskokatolíckej cirkvi sa slávi obyčajne 25. marca. V prípade, že vychádza dátum 25. marca na Veľký týždeň (napr. v roku 2016) alebo Oktávu veľkej noci, sviatok sa presúva na najbližší deň po Veľkej oktáve.
V gréckokatolíckej a pravoslávnej cirkvi sa tento sviatok slávi ako Zvestovanie presvätej Bohorodičke alebo Zvestovanie našej presvätej Vládkyni, Bohorodičke Márii, vždy Panne.

Odkazy

Slávnosť Zvestovania Pána
Drulhe

Poloha

Obec má rozlohu 18,03 km². Najvyšší bod je položený 523 m n. m. a najnižší bod 276 m n. m.

Obyvateľstvo

Počet obyvateľov obce je 403 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vieux-Moulin (Oise)

Poloha

Obec má rozlohu 17,65 km². Najvyšší bod je položený 130 m n. m. a najnižší bod 35 m n. m.

Obyvateľstvo

Počet obyvateľov obce je 600 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Estrées (Aisne)

Poloha

Obec má rozlohu 7,04 km². Najvyšší bod je položený 149 m n. m. a najnižší bod 97 m n. m.

Obyvateľstvo

Počet obyvateľov obce je 412 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pabianice

Poloha

Rozloha mesta je 32,98 km². Pabianice sa rozkladajú na nížine. Najnižší bod je situovaný nad riekou Dobrzynkou, 174 m n. m. Najvyšší bod má hodnotu 203 m n. m.

Vznik mesta a pôvod mena

Pabianice vznikli zrejme na prelome 10. a 11. storočia ako neveľká osada pri riečke Dobrzynka. Zakladateľom obce bol pravdepodobne muž menom Fabian (Pabian), je možné, že bol pôvodom z Čiech, nakoľko v tých časoch tam bolo toto meno veľmi obľúbené. Existuje však verzia, že názov má pôvod v záľube zakľadateľov mesta v poľovačke (s tým, že pôvodný variant znel Pobijanice, zo slova bijanie), ale traduje sa aj verzia o kňažnej Fabianke, ktorá bola tak mrzká, že sa musela ukrývať pred ľuďmi na tunajšom zámku.
Mestské práva získali v roku 1297 (niektorí historici dátum spochybňujú).

Mesto troch národov

V 18. storočí začínajú do mesta prichádzať nemeckí kolonisti. Boli zruční remeselníci (krajčíri, farbiari). Časť z nich sa polonizovala (napr. predkovia Maximilána Kolbeho). Tretím významným etnikom boli Židia, v roku 1836 vznikla židovská obec, 1847 postavili synagógu. V roku 1849 tvorili 15 percent obyvateľov. Až do roku 1862 však mali formálne zakázané bývať v meste.

Druhá svetová vojna

Pabianice boli včlenené do Tretej ríše. Boli zatvorené všetky poľské školy, plánovalo za vysídlenie Poliakov na východ a osídlenie mesta Nemcami. Poľskí obyvatelia boli vysťahovaní z lepších domov, do ktorých sa nasťahovali Nemci.
Začiatkom roku 1940 bolo vytvorené geto pre židov, väčšina jeho obyvateľov bola neskôr zavraždená (mnohí zahynuli už predtým kvôli epidémiam a hladu). Vojnu prežilo len veľmi málo židovských obyvateľov, tí sa zväčša vysťahovali do Izraela.
Meynes

Poloha

Obec má rozlohu 16,66 km². Najvyšší bod je položený 78 m n. m. a najnižší bod 11 m n. m.

Obyvateľstvo

Počet obyvateľov obce je 2 328 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lasserre (Pyrénées-Atlantiques)

Poloha

Obec má rozlohu 4,23 km². Najvyšší bod je položený 257 m n. m. a najnižší bod 154 m n. m.

Obyvateľstvo

Počet obyvateľov obce je 96 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ouilly-le-Vicomte

Poloha

Obec má rozlohu 7,73 km². Najvyšší bod je položený 141 m n. m. a najnižší bod 31 m n. m.

Obyvateľstvo

Počet obyvateľov obce je 829 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Petit motet

Petit motet (slov. malé moteto) bol žáner cirkevnej (duchovnej) komornej hudby, populárny vo Francúzsku v období baroka. Ide o ekvivalent svetskej kantáty a náprotivok (menšieho rozsahu) veľkého moteta (Grand motet).
Blancfossé

Poloha

Obec má rozlohu 5,16 km². Najvyšší bod je položený 172 m n. m. a najnižší bod 103 m n. m.

Obyvateľstvo

Počet obyvateľov obce je 133 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fontangy

Poloha

Obec má rozlohu 17,61 km². Najvyšší bod je položený 561 m n. m. a najnižší bod 345 m n. m.

Obyvateľstvo

Počet obyvateľov obce je 148 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kojšovská hoľa (geomorfologický podcelok)

Vymedzenie

Zaberá východnú časť pohoria, od Štóskeho sedla (798 m n. m.) po Košice. Podcelok je ohraničený údoliami Hnilca, Hornádu a Belej na severe, Smolníka na západe a Bodvy na juhu. Z podcelkov Volovských vrchov susedí na juhovýchode s Holičkou, na juhozápade s Pipitkou, na severozápade so Zlatým stolom a na severe s Hnileckými vrchmi. Severovýchodnú hranicu tvoria podcelky Čiernej hory, od severu na juh Bujanovské vrchy, Pokryvy a Hornádske predhorie a južne sa rozprestiera Medzevská pahorkatina, ktorá je súčasťou Košickej kotliny.
Jedinou časťou podcelku je Hámorská brázda.

Osídlenie

Vnútri územia ležia obce Kojšov, Opátka a Zlatá Idka.
Karpatská ulica (Žilina)

Priebeh

Ulica začína pri Základnej škole Karpatská a pokračuje juhozápadným smerom k Ulici vysokoškolákov. Ústia do nej ulice Fatranská, Gerlachovská a Tatranská.
Južný ostrov (Nový Zéland)

Južný ostrov (maorsky: Te Wai Pounamu) je jeden z dvoch hlavných ostrovov Nového Zélandu. Má rozlohu 150 437 km² a 1 038 400 obyvateľov (jún 2011). Od Severného ostrova je oddelený 85 km širokým Cookovým prielivom. Od Austrálie ho oddeľuje Tasmanovo more, južné brehy obmýva Tichý oceán.

Geografia

Rozlohou sa Južný ostrov zaraďuje na 12. miesto a vďaka členitému pobrežiu dosahuje pobrežná čiara až 3 704 km. Hornatý ostrov pokrývajú po celej dĺžke Južné Alpy, dosahujúce výšku 3 754 m n. m. vrcholom Mount Cook, pričom ďalších 17 vrcholov presahuje nadmorskú výšku 3 000 m.
Cosplay

Cosplay [kosplej] je anglické slovo, ktoré znamená (pôvodne len vo vzťahu k Japonsku) činnosť alebo zábavu spočívajúcu v obliekaní sa do kostýmu postavy z anime, mangy alebo videohry, a/alebo predstavenie, na ktorom sa zúčastňujú takto oblečení ľudia.

Etymológia

Slovo cosplay vzniklo skrátením výrazu costume play, t. j. kostýmová hra; japonský ekvivalent je kosupure, čo je skratka výrazu kosučúmu-puré, t. j. kostýmová hra. V angličtine je toto slovo prvýkrát doložené v roku 1993, v japončine je slovo kosupure doložené od roku 1982. Osoba zúčastňujúca sa na cosplayi sa volá po anglicky cosplayer (po japonsky kosupureijá).

Činnosť

Cosplayeri napodobňujú postavy nielen kostýmami, účesmi a podobne, ale často aj vystupovaním, štýlom reči či hláškami. Postavy sú inšpirované mangou, anime, tokusacu (japonské hraná televízne vystúpenie so špeciálnymi efektami), komiksami, videohrami a fantasy filmami. Ako ďalšie zdroje môžu poslúžiť J-pop, J-rock, Visual kei.
Richard Lásik

Klubová kariéra

Svoju futbalovú kariéru začal v Slovane Bratislava, odkiaľ ešte ako dorastenec zamieril najprv do Akadémie Jozefa Vengloša a v roku 2007 odišiel vo svojich 15 rokoch do talianskeho klubu Brescia Calcio.

Brescia Calcio

Pred sezónou 2011/12 sa prepracoval do prvého tímu Brescie. V októbri 2013 predĺžil o dva roky s Bresciou zmluvu (pôvodne do júna 2015, novo do júna 2017). Za klub počas svojho pôsobenia odohral celkovo 43 zápasov, v ktorých strelil jeden gól.

MFK Ružomberok (hosťovanie)

25. januára 2012 šiel hosťovať do konca sezóny do MFK Ružomberok, kde debutoval 9. marca v zápase proti Spartaku Trnava (remíza 0:0). Počas svojho pôsobenia nastúpil k 11 stretnutiam a strelil jeden gól v zápase proti domácemu klubu FC ViOn Zlaté Moravce (výhra Ružomberka 5:3). Potom sa vrátil späť do Brescie.

ŠK Slovan Bratislava

V júni 2014 dostal od Brescie povolenie pripravovať sa s tímom slovenského majstra zo sezóny 2013/14 ŠK Slovan Bratislava, schyľovalo sa k prestupu do tohto mužstva. Následne do mužstva prestúpil. 5. júla 2014 bol pri výhre 1:0 nad MFK Košice v slovenského Superpohári.

Reprezentačná kariéra

Lásik pôsobil v mládežníckej reprezentácii Slovenska do 21 rokov, debutoval v roku 2012. Figuroval v kádri slovenského reprezentačného výberu U21 vedeného trénerom Ivanom Galádom v kvalifikácii na Majstrovstvá Európy hráčov do 21 rokov 2013 v Izraeli, v ktorej sa Slovensko prebojovalo do baráže proti Holandsku, ale obidvaja barážove zápasy prehralo zhodným výsledkom 0:2.

A-mužstvo

Vo februári 2013 bol prvýkrát nominovaný trénerskou dvojicou Stanislav Griga a Michal Hipp do A-mužstva pre priateľský zápas s domácim Belgickom. 6. februára nastúpil v Bruggy v priebehu druhého polčasu na ihrisko a dve minúty pred koncom riadneho hracieho času strelil vyrovnávajúci gól na 1:1. Slovensko siahalo po remíze, ale nakoniec v zápase prehralo 1:2 gólom Driesa Mertensa z 90. minúty.
V marci 2013 figuroval v nominácii slovenského národného tímu pre kvalifikačný zápas s Litvou (22. marca) a priateľský zápas so Švédskom (26. marca, oba zápasy mali dejiska v Žiline na štadióne Pod Dubňom). Do zápasu proti Litve (ktorý skončil remízou 1:1) nezasiahol, kým v zápase so Švédskom odohral kompletný počet minút. Stretnutie sa skončilo bezgólovou remízou. Tretí štart v reprezentačnom A-mužstve si pripísal 7. júna 2013 proti Lichtenštajnsku, išlo o kvalifikačné stretnutie na MS 2014 (remíza 1:1).
Lagor (obec)

Poloha

Obec má rozlohu 20,97 km². Najvyšší bod je položený 252 m n. m. a najnižší bod 82 m n. m.

Obyvateľstvo

Počet obyvateľov obce je 1 216 (2011).
Nasledujúci graf zobrazuje vývoj počtu obyvateľov v obci.
Zdroje: INSEE